26. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΟΙΚΟΝΟΜΙΚΩΝ Αριθ. Η91/20/13567 της 13/24 Σεπτ.  1980 (ΦΕΚ Β΄ 952) (Διορθ. Σφαλμ. στο ΦΕΚ Β΄ 1149 της  13 Νοεμ. 1980) Περί αποζημιώσεως διδακτικού προσωπικού προγραμμάτων επιμορφώσεως. Εχοντας υπόψη: 1.Tις διατάξεις των άρθρ. 9,13 παρ.3 και 32 του Νόμ. 232/1975 “περί επιμορφώσεως δημοσίων υπαλλήλων”. 2.Τις δυσχέρειες που προέκυψαν κατά την εκτέλεσιν των Προγραμμάτων Επιμορφώσεως από την κατάργηση της αποζημιώσεως των εκπαιδευτικών δημοσίων υπαλλήλων. 3.Τη γνώμη του Εκπαιδευτικού Συμβουλίου της Σχολής Επιμορφώσεως Δημοσίων Υπαλλήλων το οποίο ομοφώνως επεσήμανε την ανάγκη καταβολής αποζημιώσεως σε όλο το διδακτικό προσωπικό των προγραμμάτων επιμορφώσεως ανεξάρτητα από την ιδιότητά του (Πρακτικό 163 της 28.2.80), αποφασίζουμε: 1.Η Κοινή απόφασή μας αριθ. 8966/237/ 19.2.1979 «περί καθορισμού αποζημιώσεως διδακτικού προσωπικού προγραμμάτων επιμορφώσεως» (ΦΕΚ 210 Β΄/1979)  εφαρμόζεται  για όλο το διδακτικό προσωπικό που προβλέπεται από τις διατάξεις των άρθρ.9 και 13 παρ.3 του Νόμ. 232/1975 περί επιμορφώσεως δημοσίων υπαλλήλων. 2.Ανώτατο όριο απασχολήσεως σε προγράμματα που οργανώνονται στα πλαίσια του Νόμ. 232/1975 του διδακτικού προσωπικού όλων των κατηγοριών, προβλέπονται από την ανωτέρω απόφασή μας και που είναι μόνιμοι ή με θητεία ή με σχέση εργασίας ιδιωτικού δικαίου, υπάλληλοι του δημοσίου και των Ν.Π.Δ.Δ., ορίζονται οι 100 ώρες το χρόνο. Ο περιορισμός της παρ.2, σύμφωνα με την ΔΙΕΚ/Φ.91/27/7-12 Οκτ. 1981 (ΦΕΚ Β΄ 629) αποφ. Υπ. Προεδ. Κυβερνήσεως και Οικονομικών, δεν ισχύει για τους δικαστικούς και το διδακτικό προσωπικό των ανωτέρω και ανωτάτων σχολών. 3.Οι αποφάσεις μας αριθ. Η91/11/11744 της 30.6.79 (ΦΕΚ 580 Β΄/30.6.79) και Η91/15/14943 της 23.8.79 (ΦΕΚ 780 Β΄/12.9.1979) καταργούνται. 4.Η ισχύς της αποφάσεως αυτής αρχίζει την πρώτη ημέρα του επόμενου μήνα από την ημερομηνία δημοσιεύσεώς της. 